**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ 2025 ԹՎԱԿԱՆԻ ԱՌԱՋԻՆ ԿԻՍԱՄՅԱԿԻ ԳՈՐԾՈՒՆԵՈՒԹՅԱՆ**

Պետական գույքի կառավարման կոմիտեն (այսուհետ` Կոմիտե) հաշվետու ժամանակահատվածում իրականացրել է ՀՀ օրենքներով, ՀՀ կառավարության 2021-2026 թվականների գործունեության տարեկան միջոցառումների ծրագրով և ՀՀ կառավարության որոշումներով կանոնակարգված հետևյալ կանոնադրական գործառույթները. պետական գույքի հաշվառում, մասնավորեցում, օտարում, պետական մասնակցությամբ առևտրային կազմակերպությունների լուծարում, տարածքների վարձակալության և անհատույց օգտագործման տրամադրում, շենք, շինությունների ընդհանուր տարածքների սպասարկում, պետական սեփականություն հանդիսացող շենք, շինությունների տանիքներին և ձեղնահարկերում ալեհավաքների տեղադրման թույլտվության տրամադրում, ինչպես նաև Կոմիտեի ենթակայությանը հանձնված մասնավորեցման ենթակա պետական մասնակցությամբ առևտրային կազմակերպությունների կառավարում և պետական մասնակցությամբ այլ առևտրային կազմակերպությունների գործունեության կառավարման համակարգում։

Հաշվետու ժամանակաշրջանում կատարված աշխատանքների արդյունքները ներկայացվում են ըստ պետական գույքի կառավարման բնագավառների.

**1. Պետական մասնակցությամբ առևտրային կազմակերպությունների կառավարում և համակարգում**

Կազմակերպությունների ֆինանսատնտեսական վիճակի դիտարկում (մոնիտորինգի իրականացում)

Հաշվետու ժամանակահատվածում ՀՀ կառավարության 05.10.2017թ. թիվ 1262-Ն որոշման համաձայն իրականացվել է 2025թ.-ի հունվարի 1-ի դրությամբ պետական կառավարման մարմինների ենթակայության ֆինանսատնտեսական վերլուծության ենթակա առևտրային կազմակերպությունների ցանկերի համեմատում նախորդ տարվա ցանկերի հետ և ճշգրտում։

Նույն որոշման համաձայն 2024թ. տարեկան արդյունքների հիման վրա իրականացվել է 50 տոկոս և ավելի պետական մասնակցությամբ 139 առևտրային կազմակերպությունների ֆինանսատնտեսական վիճակի դիտարկումներ և վերլուծություն, կազմակերպությունների գործունեության արդյունավետության որոշում և գործադիր մարմինների ղեկավարների կատարած աշխատանքների գնահատում։ Ամփոփ տեղեկանքը ներկայացվել է ՀՀ վարչապետի աշխատակազմ:

*Կազմակերպությունների կառավարման համակարգում*

Նախապատրաստվել և շրջանառության մեջ են դրվել թվով 12 ՀՀ կառավարության որոշման նախագծեր, որոնցից 7-ի համար ընդունվել է ՀՀ կառավարության համապատասխան որոշում՝

- ՀՀ կառավարության քննարկմանն է ներկայացվել Ստեփանավանի բժշկական կենտրոն փակ բաժնետիրական ընկերության Հայաստանի Հանրապետության հարյուր տոկոս սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու նպատակով մրցույթի նախաորակավորման փուլ կազմակերպելու, մրցութային հանձնաժողովի կառուցվածքը, նախաորակավորման մասնակիցների նկատմամբ չափանիշները և նախաորակավորման գնահատման կարգը հաստատելու մասին» ՀՀ կառավարության որոշման նախագիծը։ Ընդունվել է ՀՀ կառավարության 06.03.2025թ. թիվ 255-Ա որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել «Արմենիկում» փակ բաժնետիրական ընկերության կանոնադրական կապիտալը նվազեցնելու, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին գույք ամրացնելու և «Արմենիկում» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։ Ֆինանսատնտեսական նախարարական կոմիտեի 2025թ․ փետրվարի 21-ի նիստի թիվ ԿԱ/60-2025 արձանագրության 8-րդ կետով՝ Նախագծին տրվել է դրական դիրքորոշում՝ պայմանով, որ Նախագիծը կխմբագրվի՝ կհանվի «Արմենիկում» ՓԲԸ-ի մասնավորեցմանն առնչվող դրույթները և ընկերության կանոնադրական կապիտալի նվազեցման միջոցով ք.Երևան, Նալբանդյան փող․ 37 հասցեում գտնվող անշարժ գույքը Պետական գույքի կառավարման կոմիտեին կամրացվի, եթե ՀՀ արդարադատության նախարարությունը (Գլխավոր դատախազությունը) հավաստի, որ այն չի խոչընդոտի ընթացող քրեական գործին։ Հաշվի առնելով ՀՀ գլխավոր դատախազության դիրքորոշումը՝ «Արմենիկում» ՓԲԸ-ի մասնավորեցման կամ լուծարման հարցերին հնարավոր կլինի անդրադառնալ քրեական վարույթով նախաձեռնված քննության ընթացքում խոչընդոտները վերանալուց հետո, ինչի մասին տեղեկացվել է ՀՀ վարչապետի աշխատակազմ։

- Մշակվել և ՀՀ կառավարության քննարկմանն է ներկայացվել «Հայաստանի Հանրապետության կառավարության 2020 թվականի մայիսի 21-ի թիվ 771-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է սահմանել «Ձեռնարկատեր + Պետություն հակաճգնաժամային ներդրումների կառավարիչ» փակ բաժնետիրական ընկերության վարձատրության (կառավարման վճար) չափը։ Ֆինանսատնտեսական նախարարական կոմիտեի 2025թ․ հունիսի 27-ի նիստով նախագծին տրվել է դրական դիրքորոշում։

- Մշակվել և շրջանառության մեջ է դրվել «Հայաստանի հանրապետության 2025 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է «Հայաստանի պետական հետաքրքրությունների ֆոնդ» ՓԲԸ-ին ՀՀ պետական բյուջեից տրամադրել գումար՝ ՀՀ պետական բյուջեի նկատմամբ ունեցած պարտավորությունները մարելու համար։ Ընդունվել է ՀՀ կառավարության 22.05.2025թ. թիվ 646-Ն որոշումը։

- Մշակվել և շրջանառության մեջ է դրվել «Հայաստանի Հանրապետության 2025 թվականի պետական բյուջեի մասին» օրենքում վերաբաշխում և փոփոխություն, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է «Արտակարգ իրավիճակների օդանավակայան» ՓԲԸ-ին ՀՀ պետական բյուջեից տրամադրել գումար՝ պարտավորությունները մարելու և լուծարման գործընթացն ավարտելու համար։ Ընդունվել է ՀՀ կառավարության 05.06.2025թ. թիվ 696-Ն որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել «Կապանի մշակույթի կենտրոն» պետական ոչ առևտրային կազմակերպությունը լուծարելու մասին»ՀՀ կառավարության որոշման նախագիծը։

- Մշակվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության 2025 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2024 թվականի դեկտեմբերի 27-ի N2060-Ն որոշման մեջ փոփոխություններ և լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագիծը, որով նախատեսվում է շենքի արտաքին լուսավորությունն ապահովելու նպատակով «Ռիփաբլիք Պլազա» ԲԲԸ-ին ՀՀ պետական բյուջեից տրամադրել գումար՝ ք․Երևան, Նալբանդյան 28 հասցեի շենքի արտաքին լուսավորությունն ապահովելու համար։ Ընդունվել է ՀՀ կառավարության 30.04.2025թ. թիվ 517-Ն որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը տրամադրված բյուջետային վարկը կանոնադրական կապիտալում ներդնելու համար ցուցանիշներ սահմանելու և կանոնադրական կապիտալն ավելացնելու մասին» ՀՀ կառավարության որոշման նախագիծը։ Ընդունվել է ՀՀ կառավարության 15.05.2025թ. թիվ 589-Ա որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության առողջապահության նախարարության «Հանրապետական անձավաբուժական կենտրոն» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։ Ընդունվել է ՀՀ կառավարության 22.05.2025թ. թիվ 615-Ա որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել Հայաստանի Հանրապետության կառավարության 2024 թվականի մայիսի 2-ի N 640-Ա որոշման մեջ լրացում կատարելու մասին» ՀՀ կառավարության որոշման նախագիծը, որով նախատեսվում է «Նորամուծության և ձեռներեցության ազգային կենտրոն» ՊՈԱԿ-ի լուծարումից հետո մնացած գույքը ամրացնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին։ Ընդունվել է ՀՀ կառավարության 23.04.2025թ. թիվ 453-Ա որոշումը։

- Մշակվել և սահմանված կարգով ՀՀ կառավարության քննարկմանն է ներկայացվել «Հայաստանի Հանրապետության կառավարության 2015 թվականի օգոստոսի 31-ի թիվ 1050-Ա որոշման մեջ փոփոխություն կատարելու և Հայաստանի Հանրապետության կառավարության 2019թ. մարտի 21-ի թիվ 370-Ա որոշումը ուժը կորցրած ճանաչելու մասին» ՀՀ կառավարության որոշման նախագիծը։ ՀՀ կառավարության 31.08.2015թ. թիվ 1050-Ա որոշման համաձայն ՀՀ ֆինանսների նախարարության, «Գաֆէսճեան Ընտանիքի» հիմնադրամի և ՀՀ քաղաքացի Արտեմ Սարգսյանի միջև 2015թ. կնքված «Պահանջի իրավունքը զիջելու մասին» պայմանագրի հիմքով Ընկերության տնօրենի և ՀՀ ֆինանսների նախարարության միջև կնքված պարտքի ստանձնման մասին համաձայնագրի ժամկետի երկարաձգում։ Հաշվի առնելով, որ «Կինոկետ Փրոդաքշնս» սահմանափակ պատասխանատվությամբ ընկերությունը հրաժարվել է վարձակալության պայմանագիր կնքելուց՝ ուժը կորցրած է ճանաչվել ՀՀ կառավարության 21.03.2019թ. թիվ 370-Ա որոշումը։ Նախագիծը հետ է վերադարձվել ՀՀ կառավարությունից՝ Համո Բեկնազարյանի անվան Հայֆիլմ կինոստուդիա ՓԲԸ-ի հետագա տնօրինման հարցը հստակեցնելու նպատակով ՀՀ կրթության, գիտության, մշակույթի և սպորտի նախարարությանը առաջարկվել է ներկայացնել հայեցակարգ Համո Բեկնազարյանի անվան Հայֆիլմ կինոստուդիա ՓԲԸ-ի հետագա գործունեության վերաբերյալ։

- ՀՀ կառավարության համապատասխան որոշումով «Գալակտիկա» ՓԲԸ-ի 80 տոկոս պետական սեփականություն հանդիսացող բաժնետոմսերը հանձնվել են Պետական գույքի կառավարման կոմիտեին։ Կատարվել է բաժնետոմսերի հանձնում-ընդունում։

- ՀՀ կառավարության 2025 թվականի մարտի 6-ի թիվ 255-Ա որոշման համաձայն «Ստեփանավանի բժշկական կենտրոն» ՓԲԸ-ի Հայաստանի Հանրապետության 100 տոկոս սեփականությունը հանդիսացող բաժնետոմսերով հավաստված իրավունքները նախատեսվել է մրցութային եղանակով հանձնել հավատարմագրային կառավարման։ Նշված որոշման հիմքով Պետական գույքի կառավարման կոմիտեի նախագահի 2025թ․ ապրիլի 1-ի թիվ 139-Ա հրամանով սահմանվել է մրցութային հանձնաժողովի անհատական կազմը։ Հայաստանի Հանրապետության 100 տոկոս սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու մրցույթի նախաորակավորման փուլի անցկացման նպատակով օրենսդրությամբ սահմանված կարգով հրապարակվել է հայտարարություն։ Նախաորակավորման փուլը տեղի է ունենալու 2025թ․ հուլիսի 15-ին։

- Հրավիրվել են բաժնետերերի 1 արտահերթ և տնօրենների խորհրդի 1 նիստ:

- Պետական կառավարման այլ մարմինների կողմից ստեղծված ընկերությունների տնօրենների թվով 26 խորհուրդների աշխատանքներին մասնակցություն։

Կազմակերպությունների լուծարման գործընթացի կազմակերպում

Հաշվետու ժամանակահատվածում ՀՀ կառավարության կողմից ընդունվել է 4 կազմակերպության լուծարման մասին որոշում, 1 կազմակերպության լուծարման գործընթաց ավարտվել է։

01.07.2025թ. դրությամբ լուծարման գործընթացում են գտնվում 12 կազմակերպություններ:

Լուծարվող կազմակերպություններում իրականացվել է շուրջ 16,490.0 հազ.դրամ վճարումներ, որից՝ ՀՀ պետական բյուջե` 2,819.0 հազ.դրամ, համայնքային բյուջե՝ 5,700․0 հազ.դրամ, աշխատավարձի գծով` 7,431.0 հազ.դրամ և այլ կրեդիտորական պարտք 540.0 հազ.դրամ։

**2. Պետական գույքի հաշվառման գրանցամատյանի վարում**

Հաշվետու ժամանակահատվածում խմբագրվել է պետական գույքի էլեկտրոնային հաշվառման համակարգում գրանցված և նախկինում չհաշվառված հետևյալ տեղեկատվությունը․ 725 շենք և շինություններ, 128 չկառուցապատված հողամաս, 762 միավոր տրանսպորտային միջոց, 43 անվանում մտավոր սեփականության օբյեկտ։

e-auctions.am էլեկտրոնային աճուրդի համակարգի միջոցով հաշվետու ժամանակաշրջանում իրականացվել է 769 աճուրդ /ընդ որում 88 անշարժ գույք/, որից կայացել է 128-ը (ընդ որում 6 անշարժ գույք)։

**3. Պետական անշարժ ու շարժական գույքի տնօրինում և օգտագործում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի տնօրինման մասին 234 իրավական ակտի նախագիծ, որից՝ Կոմիտեի նախագահի 107 հրամանի նախագիծ, ՀՀ կառավարության որոշման 127 նախագիծ։ Նշված նախագծերից ՀՀ կառավարության կողմից ընդունվել է 83-ը, 16-ը ներկայացվել է ՀՀ կառավարության քննարկմանը, 26-ը գտնվում է շրջանառության մեջ, 2-ը հանվել է շրջանառությունից։ Նվերների տնօրինման հետ կապված 34 նվերների վերաբերյալ ընդունվել է 15 որոշումներ։

493 միավոր անշարժ գույքերից 147 միավոր գույքի նկատմամբ կատարվել են իրավունքի պետական գրանցման աշխատանքներ, 318 միավոր անշարժ գույքի նկատմամբ կատարվել են սխալների և վրիպակների ուղղման, նոր վկայականների և հասցեների գրանցման աշխատանքներ, 28 միավոր անշարժ գույքի վերաբերյալ պահանջվել են միասնական տեղեկանքներ։

Պետության կարիքների համար հողամասերի, շենք-շինությունների չափագրման և հատակագծերի կազմման ծառայությունների մատուցման պետական գնման թիվ ՊԳԿԿ-ԳՀԾՁԲ-2025/1-2 պայմանագրի համաձայն իրականացվել են 31 միավոր հողամասի և շինության չափագրման աշխատանքներ։

Պետության կարիքների համար շենք-շինությունների տեխնիկական վիճակի և սեյսմիկ խոցելիության աստիճանի գնահատման ծառայությունների մատուցման պետական գնման թիվ ՊԳԿԿ-ԳՀԾՁԲ-2025/2 պայմանագրի համաձայն իրականացվել է 7 միավոր անշարժ գույքի սեյսմիկ գնահատման աշխատանքներ։

516 միավոր ավտոմեքենաների նկատմամբ կատարվել են պետական գրանցման աշխատանքներ, 86 միավոր անշարժ գույք հաշվառվել է պետական գույքի հաշվառման համակարգում, 27 միավոր անշարժ գույքի համար կազմվել են համապատասխան փաթեթներ, որոնք ներկայացվել են համապատասխան համայնքներ՝ հողամասերի նպատակային նշանակությունների փոփոխության, հասցեների տրամադրման, սահմանների ճշտման և այլ նպատակներով։

Կոմիտեում ստեղծված գույքի հանձնման-ընդունման հանձնաժողովի կողմից հաշվետու ժամանակահատվածում Կոմիտեի հաշվեկշիռ է ընդունվել 44 միավոր անշարժ գույք, 105 միավոր հողամաս և 435 միավոր տրանսպորտային միջոց, Կոմիտեի կողմից հանձնվել է 44 անշարժ գույք (այդ թվում 20 բնակարան), 1 հողամաս և 45 տրանսպորտային միջոց։

Հիմք ընդունելով ՀՀ կառավարության 2021 թվականի փետրվարի 18-ի N 202-Ն որոշման պահանջները՝ 2025 թվականի առաջին կիսամյակի ընթացքում պետական գույքի օգտագործման և պահպանման վիճակը բացահայտելու և բարելավելու նպատակով կատարվել են մի շարք աշխատանքներ։ Աշխատանքային խմբի կողմից մոնիթորինգն իրականացվել է պետական սեփականություն համարվող անշարժ գույքի մշտադիտարկման (մոնիթորինգի) 2025 թվականի տարեկան ծրագրում ընդգրկված՝ Երևան քաղաքում և ՀՀ մարզերում գտնվող, ինչպես նաև ծրագրում դեռևս չընդգրկված, սակայն հրատապ ուսումնասիրության կարիք ունեցող մոնիթորինգի ենթակա 255 անվանում գույքի վերաբերյալ։ Մոնիթորինգն իրականացվել է գույքը օգտագործողի կողմից անհատույց օգտագործման, վարձակալության պայմանագրերով, ինչպես նաև քաղաքացիների և կազմակերպությունների կողմից ուղարկված դիմումերի հիմքերով։

**4. Պետական գույքի օտարում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի օտարման մասին ՀՀ կառավարության որոշման 15 նախագիծ, որից 6-ը ընդունվել է, 9-ը գտնվում է շրջանառության մեջ։ Նշված նախագծերով օտարման է ներկայացվել 16 անվանում անշարժ գույք (ըստ օտարման ձևի՝ 1 մրցույթ, 15 աճուրդ):

Կոմիտեի նախագահի կողմից 2024 թվականին հաստատված 11 հրամանների համաձայն՝ հաշվետու ժամանակահատվածում օտարման է ներկայացվել 12 անվանում անշարժ գույք (ըստ օտարման ձևի՝ աճուրդ)։

Մշակվել և Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 58 հրաման: Նշված հրամաններով օտարման է ներկայացվել 324 միավոր տրանսպորտային միջոց, 1104 միավոր այլ շարժական գույք և պետական սեփականություն հանդիսացող շենքի վերանորոգման արդյունքում առաջացած գույք և 111 344 կգ մետաղի ջարդոն:

Հաշվետու ժամանակահատվածում Կոմիտեն կնքել է հետևյալ պայմանագրերը՝ 3 պետական գույքի օտարման, 30 պետական սեփականություն հանդիսացող ոչ բնակելի տարածքի անհատույց օգտագործման, 2 շարժական գույքի անհատույց օգտագործման, 90 ոչ բնակելի տարածքի վարձակալության, 20 բնակելի տարածքի նվիրատվության, 14 անշարժ գույքի նվիրատվության, 26 անշարժ գույքի նվիրաբերության, 75 շարժական գույքի նվիրաբերության և 1 հողամասից սահմանափակ օգտվելու իրավունքի/գույքային սերվիտուտի։ Կնքել են նաև հետևյալ համաձայնագրերը՝ 41 ոչ բնակելի տարածքի անհատույց օգտագործման պայմանագրերում փոփոխություն կատարելու մասին, 135 ոչ բնակելի տարածքի վարձակալության պայմանագրից ծագող օգտագործման իրավունքի դադարեցման, 19 պետական սեփականություն հանդիսացող անշարժ գույքի անհատույց օգտագործման իրավունքի դադարեցման, 83 ոչ բնակելի տարածքի վարձակալության պայմանագրերում փոփոխություն կատարելու մասին։

**5. Պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով ստանձնած պարտավորությունների կատարում**

Կոմիտեի գործառույթների շարքում կարևորվում է պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով գնորդների կողմից ստանձնած պարտավորությունների կատարման նկատմամբ հսկողության իրականացումը:

2025 թվականի առաջին կիսամյակի ընթացքում՝

* Թվով 3 մասնավորեցման պայմանագրերով գնորդները ստանձնել են Ընկերության գործունեության պրոֆիլի պահպանման պարտավորություններ, որոնք կատարվել են։
* Թվով 1 գնորդ ստանձնել 300 000 000 ՀՀ դրամի պարտավորություն, որը չի կատարվել հաշվարկվել է տուգանք 60 000 000 ՀՀ դրամ։
* Թվով 1 գնորդ ստանձնել էր վեցամսյա ժամկետում «Անալիտիկ» ՓԲԸ-ի կողմից ներկայացված պահանջներին համապատասխան, իր միջոցների հաշվին իրականացնել 599․4 քառ․մետր մակերեսով անշարժ գույքի, ինչպես նաև 31․55169 հեկտար մակերեսով հողամասի, ինչպես նաև տանիքի վերանորոգման աշխատանքներ, որոնք կատարվել են։
* Թվով 1 գնորդ ստանձնել է 200 000 000 ՀՀ դրամի ներդրում, որը կատարվել է։
* Թվով 1 գնորդ ստանձնել է 1 000 000 000 ՀՀ դրամ, որի վերաբերյալ ներկայացվել է փաստաթղթեր, սակայն պահանջվել է լրացուցիչ փաստաթղթեր։
* Թվով 1 գնորդ ստանձնել է 10 000 000 000 ՀՀ դրամ, որի վերաբերյալ ներկայացվել է փաստաթղթեր, գտնվում է ուսումնասիրման փուլում։
* Թվով 1 գնորդ ստանձնել 100 000 000 ՀՀ դրամ, կատարվել է 101 924 386 ՀՀ դրամ։
* Թվով 1 գնորդ ստանձնել 100 000 000 ՀՀ դրամի ներդրում, որը կատարվել է 2024 թվականին։
* 1 գնորդ ստանձնել է 10 000 000 ՀՀ դրամ, որը չի կատարվել, հաշվարկվել է տուգանք 1 500 000 ՀՀ դրամի չափով։
* Թվով 1 գնորդ ստանձնել է 3 000 000 ՀՀ դրամի ներդրում, որը կատարվել է նախորդ տարի։
* Թվով 2 նվիրաբերության պայմանագրերով 1 նվիրառու ստանձնել է 50 000 000 ՀՀ դրամի պարտավորություն, սակայն պայմանագիրը լուծվել է, իսկ 1 նվիրառու ստանձնել է նվիրաբերված գույքը բժշկական օգնության և սպասարկման նպատակով օգտագործելու պարտավորություն, որը կատարվել է։
* Անհատույց օգտագործման պայմանագրերով թվով 11 Փոխառուներ ստանձնել են գործարար ծրագրերով նախատեսված պարտավորություններ։ 3 փոխառուի կողմից կատարվել է գործարար ծրագրով նախատեսված պարտավորությունը, 8 փոխառու դեռևս չի ներկայացրել փաստաթղթեր, նաև առկա են պարտավորության կատարման համար ժամկետներ։ 1 Փոխառու 2026 թվականին ստանձնել է 100 000 000 ՀՀ դրամի ներդրում, որը կատարել է 2025 թվականին։ 1 Փոխառու ստանձնել է 53 000 000 ՀՀ դրամի ներդրում, որը չի կատարել հաշվարկվել է 10 600 000 ՀՀ դրամի տուգանք։ 1 Փոխառու ստանձնել է 2 800 000 ՀՀ դրամի ներդրում, որի փոխարեն կատարվել է 4 020 100 ՀՀ դրամ։

**6. Կոմիտեի կողմից և ընդդեմ Կոմիտեի ներկայացված հայցադիմումները**

Հաշվետու ժամանակահատվածում Կոմիտեն իրականացրել է պետական գույքի կառավարման բոլոր գործարքներով ստանձնած պայմանագրային պարտավորությունների պատշաճ կատարման հսկողություն: Այս ոլորտում Կոմիտեի գործունեությունը կապված է նաև դատարաններում որպես հայցվոր և պատասխանող հանդես գալու հետ:

Հաշվետու ժամանակահատվածում Կոմիտեի կողմից նախապատրաստվել և դատական ատյաններ է ներկայացվել՝ 1 սնանկության պահանջ, 12 հայցադիմում, 2 հայցադիմումի պատասխան, 1 քրեական գործով քաղաքացիական հայցադիմում, 1 հակընդդեմ հայցադիմումի պատասխան, 6 վերաքննիչ բողոք, 5 վերաքննիչ բողոքի պատասխան, 6 վճռաբեկ բողոք։

Դատական ատյաններում քննվող քաղաքացիական, քրեական, վարչական և սնանկության գործերով ապահովվել է դատական ներկայացուցչություն, ապահովվել է մասնակցություն Հարկադիր կատարումն ապահովող ծառայությունում հարուցված կատարողական գործողությունների արդյունքում իրականացված վտարման աշխատանքներին, մասնակցություն է ապահովել պետական սեփականություն հանդիսացող տարածքների ներխուժումը այլ անձանց կողմից վերացնելու նպատակով ՀՀ ոստիկանության ձեռնարկվելիք միջոցառումներին, մասնակցություն է ապահովվել ՀՀ գլխավոր դատախազությունում, ՀՀ ոստիկանության քրեական ոստիկանությունում, ինչպես նաև հարուցված քրեական գործերով վարույթն իրականացնող նախաքննական մարմիններում (ՀՀ հակակոռուպցիոն և քննչական կոմիտեներում)։

Հաշվետու ժամանակահատվածում իրականացվել է թվով 5 ծառայողական քննություն։

**7. Կոմիտեի ենթակայության «Գույքի գնահատման և աճուրդի կենտրոն» ՊՈԱԿ-ի կողմից իրականացված աշխատանքները.**

Հաշվետու ժամանակահատվածում «Գույքի գնահատման և աճուրդի կենտրոն» ՊՈԱԿ-ի կողմից իրականացվել են հետևյալ աճուրդների կազմակերպման աշխատանքները. 28 միավոր շարժական գույքի (տրանսպորտային միջոց) աճուրդի կազմակերպում, որից կայացել է 11 միավորը, 18 միավոր այլ շարժական գույքի աճուրդի կազմակերպում, որը չի կայացել, 16 միավոր անշարժ գույքի աճուրդի կազմակերպում, որը չի կայացել, 6 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 5 միավորը, 18 միավոր այլ շարժական գույքի պայմանագրային հիմունքներով աճուրդի կազմակերպում, որից կայացել է 4 միավորը, 75 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է 15 միավորը, 3 միավոր անշարժ գույքի պայմանագրային հիմունքներով աճուրդի կազմակերպում, որը չի կայացել, 17 միավոր տարածքի վարձակալության իրավունքի տրամադրման նպատակով պայմանագրային հիմունքներով, որից կայացել է 9 միավորը:

ՊՈԱԿ-ի կողմից կատարվել են Կոմիտեին ամրացված ՀՀ Արմավիրի, Արարատի, Վայոց ձորի, Գեղարքունիքի, Սյունիքի, Շիրակի, Տավուշի մարզերում և Երևան քաղաքում գտնվող անշարժ գույքի գույքագրում՝ 134 միավոր, ինչպես նաև գույքագրված անշարժ գույքի գույքագրման արդյունքների մուտքագրում պետական գույքի էլեկտրանային հաշվառման համակարգ՝ 184 միավոր։

ՊՈԱԿ-ի կողմից իրականացվել է 944 միավոր շարժական գույքի պահառություն, ընդունվել է պահառության 489 միավոր տրանսպորտային միջոց, իսկ պահառությունից հանվել է (հանձնվել է գնորդներին կամ կազմակերպություններին) 72 միավոր տրանսպորտային միջոց։

ՊՈԱԿ-ի կողմից իրականացվել են հետևյալ սպասարկման աշխատանքները՝

- ոչ կառավարական շենքերում՝ 9,600 քառ.մ մակերեսի, Կառավարական 2-րդ շենքում 31,747 քառ.մ մակերեսի, Կառավարական 3-րդ շենքում 30,897 քառ.մ մակերեսի։

- կնքվել են սպասարկման ծառայությունների մատուցման 4 և լուծվել սպասարկման ծառայությունների մատուցման 5 պայմանագրեր, իրականացվել է 2 միավոր անշարժ գույքի պահառություն։

**8. «Կարեն Դեմիրճյանի անվան մարզահամերգային համալիր» ՊՈԱԿ-ի կողմից կատարված աշխատանքները**

Հաշվետու ժամանակահատվածում «Կարեն Դեմիրճյանի անվան մարզահամերգային համալիր» ՓԲԸ-ում (այսուհետ՝ ՓԲԸ) անցկացվել է 75 միջոցառում, (այդ թվում՝ համերգներ, փառատոններ, ցուցահանդեսներ և այլ միջոցառումներ), ներառյալ 9 ամուսնության հանդիսավոր գրանցման արարողակարգ։

ՓԲԸ-ի ընդհանուր հաշվարկային ֆինանսական մուտքերը կազմել են 418,472․0 հազ.դրամ, այդ թվում՝ պետության կողմից տրամադրվող պահպանության դրամաշնորհի շրջանակներում՝ 66,771․8 հազ.դրամ, ձեռնարկատիրական ֆինանսական մուտքերը կազմել են 351,700․2 հազ. դրամ։

ՓԲԸ-ի ֆինանսական ելքերը կազմել են 341,426․7 հազ.դրամ։ Ծախսերի հիմնական մասն ուղղվել է ՄՀՀ կառույցի պահպանմանը, ինչպես նաև առաջին կիսամյակում տեղի ունեցած թվով 75 միջոցառումների սպասարկմանը։

Կոմունալ ծառայությունների գծով ծախսը (էլեկտրաէներգիա, գազամատակարարում, ջրամատակարարում, կապ) կազմել է 119,845․9 հազ.դրամ, պահնորդական ծառայության գծով ծախս՝ 12,933․9 հազ.դրամ, հարկերի գծով ծախս՝ 102,288 հազ.դրամ, աշխատավարձի գծով՝ 72,714․6 հազ. դրամ, ապահովագրության ծախս՝ 1,740․4 հազ․ դրամ, այլ ծախսեր (միջոցառումների կազմակերպմանն ուղղված ծախս, ընթացիկ նորոգման ծախս և այլ)՝ 31,903․9 հազ. դրամ։

**9. Պետական գույքի մասնավորեցումից, օտարումից և վարձակալությունից ստացված միջոցներ**

2025 թվականի առաջին կիսամյակի ընթացքում՝

**Պետական գույքի՝ այդ թվում Պետական սեփականություն համարվող հողերի օտարումից** ստացված միջոցները կազմել են 764,014.2 հազ.դրամ կամ 2024թ.-ի նույն ժամանակահատվածի 10,059,163.8 հազ.դրամի համեմատ նվազել է 92.40 %-ով, որից՝ ՀՀ պետական բյուջե է մուտքագրվել 612,391.4 հազ.դրամ կամ 2024թ.-ի նույն ժամանակահատվածի 8,854,541.1 հազ.դրամի համեմատ նվազել է 93.08 %-ով, իսկ համապատասխան համայնքային բյուջեներ՝ 151,622.8 հազ.դրամ կամ 2024թ.-ի նույն ժամանակահատվածի 1,204,622.7 հազ.դրամի համեմատ նվազել է 87.41 %-ով:

**Պետական գույքի մասնավորեցումից** ստացված միջոցները կազմել են 8,100.7 հազ.դրամ կամ 2024թ.-ի նույն ժամանակահատվածի 5,979.6 հազ.դրամի համեմատ աճել է 35.47 %-ով, որից՝ ՀՀ պետական բյուջե է փոխանցվել 7,541.7 հազ.դրամ կամ 2024թ.-ի նույն ժամանակահատվածի 5,420.7 հազ.դրամի համեմատ աճել է 39.13 %-ով, իսկ համապատասխան համայնքային բյուջե՝ 559.0 հազ.դրամ, որը 2024թ.-ի նույն ժամանակահատվածի 559 հազ.դրամի համեմատ չի փոխվել:

**Պետական գույքի վարձակալությունից** փաստացի ՀՀ պետական բյուջե է մուտքագրվել 480,201.1 հազ.դրամ կամ 2024թ.-ի նույն ժամանակահատվածի 356,980.7 հազ.դրամի համեմատ աճել է 34.52 %-ով:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի հավաքագրվել է 163,191.3 հազ. դրամ կամ 2024թ.-ի նույն ժամանակահատվածի 156,504.2 հազ.դրամի համեմատ աճել է 4.27 %-ով, որից՝ 38,716.2 հազ.դրամը մուտքագրվել է ՀՀ պետական բյուջե կամ 2024թ.-ի նույն ժամանակահատվածի 34,066.2 հազ.դրամի համեմատ աճել է 13.65 %-ով, համապատասխան ՊՈԱԿ-ների բյուջեներ՝ 124,475.1 հազ. դրամ կամ 2024թ.-ի նույն ժամանակահատվածի 122,438.0 հազ.դրամի համեմատ աճել է 1.66 %-ով:

**Ամփոփում**

Վերը նշված ուղղություններով ստացված դրամական միջոցները կազմել են 1,415,507.3 հազ.դրամ, որից ՀՀ պետական բյուջե է փոխանցվել 1,138,850.4 հազ.դրամ։

**10. Օրենսդրության բարելավումներ և բարեփոխումներ**

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով ընդունվել են.

- «ՀՀ հողային օրենսգրքում փոփոխություններ և լրացումներ կատարելու մասին» և կից ներկայացված օրենքների նախագծերի լրամշակված տարբերակը ԱԺ-ի երկրորդ ընթերցմանը ներկայացնելու համար ներկայացվել է ՀՀ կառավարություն։

- «Պետական գույքի մասնավորեցման 2017-2020 թվականների ծրագրի կատարման 2024 թվականի տարեկան հաշվետվությունը հաստատելու մասին» օրենքի նախագիծը հավանության է արժանացել ՀՀ կառավարության կողմից, նախատեսվում է ներկայացնել ԱԺ։

- ««Պետական ոչ առևտրային կազմակերպությունների մասին» օրենքում փոփոխություններ կատարելու մասին», ««Գնահատման գործունեության մասին» օրենքում լրացում կատարելու մասին», «Հիմնադրամների մասին» օրենքում փոփոխություն կատարելու մասին», ««Հայաստանի Հանրապետության բյուջետային համակարգի մասին» օրենքում լրացումներ կատարելու մասին», ««Կառավարչական իրավահարաբերությունների կարգավորման մասին» օրենքում փոփոխություններ և լրացումներ կատարելու մասին» և ««Բաժնետիրական ընկերությունների մասին» օրենքում փոփոխություն կատարելու մասին» օրենքների նախագծերը (պետական մարմինների կողմից գույքերի վարձակալություն) հավանության են արժանացել ՀՀ կառավարության կողմից, նախատեսվում է ներկայացնել ԱԺ։

- 2025 թվականի հունիսի 26-ին ընդունվել է «Հայաստանի Հանրապետության հողային օրենսգրքում փոփոխություններ և լրացումներ կատարելու մասին», «Պետական գույքի կառավարման մասին» օրենքում փոփոխություն կատարելու մասին», «Հայաստանի Հանրապետության վարչատարածքային բաժանման մասին» օրենքում փոփոխություն և լրացում կատարելու մասին» և ««Տեղական ինքնակառավարման մասին» օրենքում փոփոխություն և լրացում կատարելու մասին» օրենքների կիրարկումն ապահովող միջոցառումների ցանկը հաստատելու մասին» ՀՀ վարչապետի N 564-Ա որոշումը։

- 2025 թվականի ապրիլի 17-ին ընդունվել է «Բնակելի տարածքներ նվիրելու մասին մասին ՀՀ կառավարության N 442-Ա որոշումը, որով առաջարկվում է նվիրատվությամբ տրամադրել 3 բնակելի տարածք (2 ընտանիք, 6 անձ):

- 2025 թվականի ապրիլի 30-ին ընդունվել է «Հանրակացարանային բնակարանային ֆոնդի սեփականաշնորհման մասին ՀՀ կառավարության N 513-Ա որոշումը, որով առաջարկվում է նվիրատվությամբ տրամադրել 13 բնակելի տարածք (13 ընտանիք, 37 անձ):

- 2025 թվականի մայիսի 8-ին ընդունվել է «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություններ կատարելու մասին» ՀՀ կառավարության N 543-Ն որոշումը։

- 2025 թվականի ապրիլի 22-ին ընդունվել է Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին ՀՀ վարչապետի 324-Ա որոշումը։

- 2025 թվականի ապրիլի 23-ին  ընդունվել է «Հայաստանի Հանրապետության կառավարության 2023 թվականի նոյեմբերի 30-ի N 2102-Ն որոշման մեջ լրացում կատարելու մասին» N 478-Ն որոշումը։

- 2025 թվականի մայիսի 22-ին  ընդունվել է «Պետական գույքի կառավարման 2024-2026 թվականների ծրագրի կատարման 2024 թվականի տարեկան հաշվետվությունը հաստատելու մասին» ՀՀ կառավարության N 642-Ա որոշումը։

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով շրջանառության մեջ են դրվել.

- «Մինչև 50 տոկոս պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների ընտրության մրցույթի անցկացման, պետական մասնակցությամբ առևտրային կազմակերպություններում պետական բաժնեմասի կառավարման՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման կարգը, պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների հետ կնքվող աշխատանքային օրինակելի պայմանագիրը և պետական մասնակցությամբ առևտրային կազմակերպություններում՝ պետության կողմից լիազորված ներկայացուցիչների, վերստուգող հանձնաժողովի անդամի աշխատանքների գնահատման համար անհրաժեշտ հաշվետվության օրինակելի ձևը հաստատելու մասին» ՀՀ կառավարության որոշման նախագիծը։

- «Հայաստանի Հանրապետության կառավարության 2023 թվականի ապրիլի 21-ի N 595-Ն որոշման մեջ փոփոխություն կատարելու մասին» ՀՀ կառավարության որոշման նախագիծը։

- «ՀՀ կառավարության 2007 թվականի փետրվարի 8-ի N134-Ն որոշման մեջ փոփոխություններ կատարելու մասին» և «ՀՀ կառավարության 2007 թվականի ապրիլի 5-ի N484-Ն որոշման մեջ փոփոխություն կատարելու մասին» ՀՀ կառավարության որոշման նախագծերը։

- Հայաստանի Հանրապետության կառավարության 2024 թվականի դեկտեմբերի 19-ի N 2037-Ն որոշման մեջ լրացումներ կատարելու մասին» ՀՀ կառավարության որոշման նախագիծը,

Հաշվետու ժամանակահատվածում մշակվել և օրենսդրությամբ սահմանված կարգով ՀՀ վարչապետի աշխատակազմի քննարկմանն են ներկայացվել հետևյալ իրավական ակտերը՝

- «Պետական գույքի կառավարման մասին» նոր օրենքի և հարակից օրենքների նախագծերը։ Հաշվի առնելով, որ մի շարք, այդ թվում էական փոփոխություններ են իրականացվել գործող օրենքում, ինչպես նաև ընթացիկ փոփոխություններով պայմանավորված՝ նոր օրենքի ընդունումը կորցրել է արդիականությունը և ՀՀ վարչապետի աշխատակազմից ետ է վերադարձվել։

- «ՀՀ կառավարության 2022 թվականի դեկտեմբերի 22-ի թիվ 2057-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը։

- «ՀՀ կառավարության 2006 թվականի հունվարի 26-ի թիվ 346-Ն որոշման մեջ փոփոխություն կատարելու մասին» ՀՀ կառավարության որոշման նախագիծը։

- «Պետական գույքի վարձակալության տրամադրման և վարձավճարների հաշվարկման կարգը հաստատելու ու ՀՀ կառավարության 2020 թվականի հունիսի 4-ի թիվ 914-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը։

- «Բնակելի տարածքներ նվիրելու մասին» ՀՀ կառավարության որոշման նոր նախագիծը։

- «Հանրակացարանային բնակարանային ֆոնդի սեփականաշնորհման մասին ՀՀ ՀՀ կառավարության որոշման նոր նախագիծը։

Հաշվետու ժամանակահատվածում.

-2025 թվականի փետրվարի 17-ին հաստատվել է Կոմիտեի նախագահի N 68-Ա հրամանը,

- 2025 թվականի փետրվարի 24-ին հաստատվել է Կոմիտեի նախագահի N 83-Ա հրամանը,

- 2025 թվականի փետրվարի 24-ին հաստատվել է Կոմիտեի նախագահի N 86-Ա հրամանը,

- 2025 թվականի մարտի 12-ին հաստատվել է Կոմիտեի նախագահի N 110-Ա հրամանը,

- 2025 թվականի ապրիլի 4-ին հաստատվել է Կոմիտեի նախագահի N 147-Ա հրամանը։

- 2025 թվականի մայիսի 13-ին հաստատվել է Կոմիտեի նախագահի N 204-Ա հրամանը։

- 2025 թվականի մայիսի 14-ին հաստատվել է Կոմիտեի նախագահի N 207-Ա հրամանը։

- 2025 թվականի մայիսի 14-ին հաստատվել է Կոմիտեի նախագահի N 208-Ա հրամանը։

- 2025 թվականի հունիսի 23-ին հաստատվել է Կոմիտեի նախագահի N 296-Ա հրամանը։